CELEX: 22012D0053
Language: hr
Date: 2012-03-30 00:00:00
Title: Odluka Zajedničkog odbora EGP-a br. 53/2012 od 30. ožujka 2012. o izmjeni Priloga IX. (Financijska pitanja) Sporazumu o EGP-u#Zajednička izjava ugovornih stranaka uz Odluku Zajedničkog odbora EGP-a br. 53/2012 od 30. ožujka 2012. o uključivanju Odluke Komisije 2010/578/EU u Sporazum

11/Sv. 92         HR                                 Službeni list Europske unije                                        1
                                                        Uvodna napomena
          U skladu s člankom 52. Akta o uvjetima pristupanja Republike Hrvatske i prilagodbama Ugovora o
          Europskoj uniji, Ugovora o funkcioniranju Europske unije i Ugovora o osnivanju Europske zajednice za
          atomsku energiju, potpisanog 9. prosinca 2011., tekstovi akata institucija donesenih prije pristupanja koje
          su te institucije sastavile na hrvatskom jeziku od dana pristupanja vjerodostojni su pod istim uvjetima kao i
          tekstovi sastavljeni na sadašnjim službenim jezicima. Tim se člankom također predviđa da se tekstovi
          objavljuju u Službenom listu Europske unije ako su tekstovi na sadašnjim jezicima tako objavljeni.
          U skladu s tim člankom objavljuje se posebno izdanje Službenog lista Europske unije na hrvatskom jeziku, koje
          sadržava tekstove obvezujućih općih akata. To izdanje obuhvaća akte usvojene u razdoblju od 1952. godine
          do dana pristupanja.
          Objavljeni tekstovi podijeljeni su na 20 poglavlja koja slijede raspored iz Registra važećeg zakonodavstva
          Europske unije, i to:
          01 Opća, financijska i institucionalna pitanja
          02 Carinska unija i slobodno kretanje robe
          03 Poljoprivreda
          04 Ribarstvo
          05 Sloboda kretanja radnika i socijalna politika
          06 Pravo poslovnog nastana i sloboda pružanja usluga
          07 Prometna politika
          08 Politika tržišnog natjecanja
          09 Porezi
          10 Ekonomska i monetarna politika i slobodno kretanje kapitala
          11 Vanjski odnosi
          12 Energetika
          13 Industrijska politika i unutarnje tržište
          14 Regionalna politika i koordinacija strukturnih instrumenata
          15 Okoliš, potrošači i zaštita zdravlja
          16 Znanost, informiranje, obrazovanje i kultura
          17 Pravo poduzećâ
          18 Zajednička vanjska i sigurnosna politika
          19 Područje slobode, sigurnosti i pravde
          20 Europa građana
          Spomenuti registar, koji vodi Ured za publikacije, dostupan je na internetu (eur-lex.europa.eu) na službenim
          jezicima Europske unije. Bibliografskoj bilješci svakog akta može se pristupiti putem registra, gdje se mogu
          pronaći upućivanja na posebno izdanje i na ostale analitičke metapodatke.
          Akti objavljeni u posebnom izdanju, uz određene iznimke, objavljuju se u obliku u kojem su bili objavljeni
          u Službenom listu na izvornim službenim jezicima. Stoga pri uporabi posebnog izdanja treba uzeti u obzir
          naknadne izmjene, prilagodbe ili odstupanja koje su usvojile institucije, Europska središnja banka ili su
          predviđene u Aktu o pristupanju.
          Iznimno, kad se opsežni tehnički prilozi poslije zamijene novim prilozima, navodi se samo upućivanje na
          posljednji akt koji zamjenjuje prilog. Takav je slučaj u pojedinim aktima koji sadržavaju popise carinskih
          oznaka (poglavlje 02), aktima o prijevozu opasnih tvari, aktima o pakiranju i označivanju tih tvari (poglavlja
          07 i 13) te nekima od protokola i priloga Sporazumu o Europskom gospodarskom prostoru.
          Također, Pravilnik o osoblju objavljuje se kao pročišćeni tekst koji obuhvaća sve izmjene do kraja 2012.
          godine. Daljnje izmjene objavljuju se u izvornom obliku.